**Zori și Asfințit**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumina ce apare la orizontul vieţii

ne este călăuză, în timp, către apus.

În tinereţea noastră ne place asfinţitul

şi cerul plin de stele, când luna este sus.

Iubim şi neagra noapte cu cerul plin de nori,

soare avem în suflet, când roua cade-n zori.

Privim la orizont cum soarele se-nalţă,

incandescent şi mândru, să fie cât mai sus.

Săgeţi fierbinţi trimite, ne luminează calea,

celesta lui trăsură ne poartă spre apus.

În suflet purtăm doruri, şi ne creştem copiii

cu demnitate-n suflet şi dragoste-n priviri.

Dorim să-i înţelegem, le arătăm cărarea,

le dăruim din inimi eternele iubiri.